paragraph_text: Igrao je u klubovima Brescia (1994. – 98., 2001.), Inter (1998. – 99., 2000.), Reggina (1999. – 2000.), i AC Milan (od 2001). U dresu Milana osvojio je talijansku Seriju A i talijanski kup, te dvije Lige prvaka i Europski superkup. Za reprezentaciju je nastupao na olimpijadi 2000. i 2004. godine. Na potonjoj je osvojio brončanu medalju. Bio je član reprezentacije i na EURU 2004. te na Svjetskom prvenstvu 2006. gdje je bio jedan od važnijih igrača u momčadi koja je osvojila naslov najboljih na svijetu. Nastupao je, također, i za mladu U-21 momčad na Europskom prvenstvu 2000. Za talijansku reprezentaciju debitirao je protiv Azerbejdžana, 7. rujna 2002.